Dnipro

Dnipro (varem eesti keeles Dnipropetrovsk ja venepäraselt Dnepropetrovsk) on linn Ukrainas, Dnipropetrovski oblasti keskus. Asub Dnepri (Dnipro) jõe ääres.

 Ajalugu 
Linn asutati 1776. aastal. 1796. aastani oli linna nimi Jekaterinoslav, 1796. aastast 1802. aastani Novorossiisk, aastatel 1802–1926 vene keeles Jekaterinoslav ja ukraina keeles Katerõnoslav, aastatel 1926–2016 ukraina keeles Dnipropetrovsk ja vene keeles Dnepropetrovsk. Ukraina Ülemraada otsusega muudeti 19. mail 2016 linna nime, linna uueks nimeks sai DniproUkraina suuruselt kolmas linn Dnipropetrovsk nimetati ümber Dniproks.
Aastail 1918–1921 Ukraina iseseisvussõja ajal oli linna mitteametlikuks nimeks Sitšeslav meenutamaks Zaporižžja Sitši.

Nõukogude ajal oli Dnipro tuuma-, relva- ja kosmosetööstuse keskus. Seal on transpordivahendite, põllumajandusmasinate ja ballistiliste rakettide tootja Južmaši peakontor.

 Mälestusmärgid 
2022. aasta detsembris eemaldati Dnipros Volodja Dubinini ja Aleksandr Puškini mälestusmärk.Ярослав Герасименко. У Дніпрі демонтували пам'ятники Пушкіну та Дубініну 16.12.2022 (vaadatud: 18.12.2022) 2023. aasta jaanuaris eemaldati Dnipros Aleksandr Matrossovi ja T-34 tank-monument.У Дніпрі демонтували два радянських пам'ятники (vaadatud: 05.01.2023) 6. jaanuaril 2023 eemaldati Mihhail Lomonossovi mälestusmärk.У Дніпрі демонтували пам'ятник Михайлу Ломоносову (vaadatud: 06.01.2023)

 Rahvastik 
Ukraina 2001. aasta rahvaloenduse andmetel oli Dnipro elanikest ukrainlasi 72,6%, venelasi 23,5%, valgevenelasi 1,0% ja juute 1,0%. Paljud Dnipro ukrainlased kõnelevad põhiliselt vene keelt.

 Transport 
Linnas toimib trolli-, bussi- ja liinitaksoliiklus. 1995. aastal avati Dnipro metroo, mis on 7,1 km pikk ja sel on 6 peatust. Linn on ka tähtis raudteesõlm. Dnipro rahvusvaheline lennujaam asub 15 km kesklinnast kagus.

Viited

 Välislingid 

Dnipro koduleht

Kategooria:Ukraina linnad
Kategooria:Dnipropetrovski oblast